મુંબઈમાં પણ એનાં મુલુંડ અને બોરીવલી એમ બે સેન્ટર છે. આ કાયદાના દુરુપયોગનો ભોગ બનેલા લોકોને માર્ગદર્શન આપવા માટે દર રવિવારે બોરીવલીના વીર સાવરકર ઉદ્યાનમાં સવારે ૧૧ વાગ્યે અને સાંજે પાંચથી સાત વાગ્યા દરમ્યાન મુલુંડના ચિંતામણિ ગાર્ડનમાં લીગલ કાઉન્સેલર દ્વારા એક મીટિંગ યોજાય છે. લોકોમાં આ કાયદા વિશે જાગૃતિ આવે અને સાથે જ આ કાયદાનો ભોગ બન્યા હોઈએ તો આગળ શું એક્શન લેવી એ વિશેની ટિપ્સ અને માનસિક યાતનામાંથી પસાર થયેલા પુરુષોનું કોઈ પણ પ્રકારનો ચાર્જ લીધા વિના એક્સપર્ટ દ્વારા અહીં કાઉન્સેલિંગ કરવામાં આવે છે. સંસ્થાના કાર્યકરોએ આ કાયદાના ભોગ બનેલા લોકોને આ કાઉન્સેલિંગ સેશનમાં હાજર રહેવા માટે જાહેર આમંત્રણ આપ્યું છે. દેશભરમાં લોકોને તાત્કાલિક મદદ મળે એ માટે સંસ્થાએ ૦૮૮૮૨૪ ૯૮૪૯૮ નંબરની હેલ્પલાઇન પણ શરૂ કરી છે.